Държавен вестник, бр. 53, 2014 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  53
когато наказателното производство спрямо 
отстранените служители бъде прекратено 
или те бъдат оправдани, или при отпадане на 
основанието за отстраняването им.
(3) Възстановените на работа по силата 
на влязло в сила съдебно решение държавни 
служители в едномесечен срок от заемане 
на длъжността могат да възстановят обез-
щетението, получено при прекратяването на 
служебното правоотношение, признато за 
незаконно. 
(4) При повторно и при всяко следващо 
прекратяване на служебното правоотношение 
държавните служители по ал. 3 имат право 
на обезщетение на общо основание. 
(5) Когато държавните служители по ал. 3 
не възстановят полученото обезщетение, при 
повторно и при всяко следващо прекратяване 
на служебното правоотношение от полагащото 
се обезщетение се приспадат толкова броя 
месечни възнаграждения, колкото са получени 
при предишни прекратявания на служебните 
правоотношения.
Чл. 238. (1) На служителите в МВР, пре-
търпели телесна повреда при или по повод 
изпълнение на служебните си задължения, се 
изплаща обезщетение в размер 10 месечни 
възнаграждения при тежка телесна повреда 
и 6 месечни възнаграждения при средна те-
лесна повреда. 
(2) На преживелия съпруг, децата и родите-
лите на загинали при или по повод изпълне-
ние на служебните си задължения държавни 
служители в МВР се изплаща еднократно 
обезщетение на всеки от тях в размер 12 
месечни възнаграждения.
(3) Видът на причинената телесна повреда 
се определя от Централната експертна лекар-
ска комисия, а обстоятелствата, при които е 
причинена или при които държавният слу-
жител е загинал, се удостоверяват от прекия 
ръководител.
(4) В случаите на смърт на лицата по ал. 2 
се изплаща и обезщетението по чл. 234, ал. 1.
(5) Обезщетенията по ал. 1 и 2 се разреша-
ват от ръководителите на структури по чл. 37.
Чл. 239. (1) Обезщетенията по този закон се 
изплащат на базата на месечното възнаграж-
дение, определено към датата на прекратяване 
на служебното правоотношение, на отстра-
няване от длъжност или на установяване на 
събитието по чл. 238, което включва: 
1. основното месечно възнаграждение;
2. допълнителни възнаграждения за про-
служено време, за работа при специфични 
условия, за изпълнение на специфични слу-
жебни дейности, за научна степен.
(2) Обезщетенията по чл. 234, 236 и 238 не 
подлежат на облагане с данък.
Чл. 240. При прекратяване на служебното 
правоотношение по искане на държавния 
служител или при негово виновно поведение, 
когато не е възстановил разходите по чл. 174, 
ал. 3 и 4, неиздължената сума се удържа от 
обезщетението и другите вземания, които има 
право да получи, а ако дължимата сума не 
може да се събере по този начин, вземането 
се събира по реда на Гражданския процесу-
ален кодекс. 
Чл. 241. Обезщетенията по тази глава се 
изплащат по правила, утвърдени от министъра 
на вътрешните работи.
Г л а в а  д в а н а д е с е т а
СИНДИКАЛНА ДЕЙНОСТ
Чл. 242. (1) Служителите в МВР имат пра-
во свободно да се сдружават в синдикални 
организации за защита на своите трудови и 
социално-икономически права и интереси. 
(2) Държавните служители в МВР могат 
да членуват в синдикални организации само 
на служители от МВР. Те не могат да при-
емат в своите организации лица, които не са 
служители в МВР.
(3) Лицата, работещи по трудово право-
отношение, имат право да се сдружават в 
синдикални организации при условията и по 
реда на Кодекса на труда.
(4) Синдикалните организации в МВР осъ-
ществяват дейността си, без да се намесват 
в ръководството на структурите и в управле-
нието на системата.
Чл. 243. (1) Синдикалните организации на 
служителите в МВР придобиват качеството 
на юридическо лице след вписването им по 
реда, установен за вписване на сдруженията 
с нестопанска цел. 
(2) Синдикалните организации в МВР 
представляват своите членове пред ръковод-
ството на МВР и защитават техните права 
по служебните, трудовите и осигурителните 
правоотношения, както и по въпросите на 
жизненото равнище чрез предложения, иска-
ния и участие в подготовката на проекти на 
нормативни и общи административни актове.
(3) Синдикалните организации, в кои-
то членуват държавни служители в МВР с 
полицейски правомощия, имат право да се 
присъединяват или да членуват в национални 
синдикални организации извън МВР само 
ако те осъществяват дейността си в сферата 
на сигурността. 
(4) Синдикалните организации, в които 
членуват само държавни служители в МВР 
без полицейски правомощия, имат право да се 
присъединяват или да членуват в национални 
синдикални организации извън МВР.
(5) Синдикалните организации, в които 
членуват държавни служители в МВР, имат 
право да се присъединяват към международни 
синдикални организации със сродни функции 
и характер.